তাজিক বর্ণমালা
ইতিহাসে বিভিন্ন সময়ে তাজিক ভাষাটি তিনটি ভিন্ন লিপির পরিবর্তিত রূপে লেখা হয়ছে: ফার্সি-আরবি লিপি, লাতিন লিপি এবং সিরিলীয় লিপি। তাজিক ভাষার জন্য বিশেষভাবে ব্যবহৃত যে কোনও লিপিকেই তাজিক বর্ণমালা হিসাবে উল্লেখ করা যেতে পারে, যার নাম সিরিলীয় অক্ষরে алифбои тоҷикӣ, আরবি লিপিতে الفبای تاجیکی, এবং লাতিন লিপিতে alifboji toçikī লেখা হয়। নির্দিষ্ট বর্ণমালার ব্যবহার সাধারণত তাজিক ইতিহাসের বিভিন্ন পর্যায়ের সাথে সম্পর্কিত। প্রথমে ব্যবহৃত হয় আরবি লিপি, যার পরে স্বল্প সময়ের জন্য লাতিন ব্যবহারের পরে সিরিলীয় ব্যবহার করা হয়, যা তাজিকিস্তানের সর্বাধিক ব্যবহৃত বর্ণমালা হিসাবে রয়ে গেছে। বুখোরি ইহুদিদের দ্বারা ব্যবহৃত বুখোরি উপভাষা ঐতিহ্যগতভাবে হিব্রু লিপি দিয়ে লেখা হতো। তবে বর্তমানে তা প্রায়শই তা সিরিলীয় লিপিতে লেখা হয়।